Anna Mae Aquash

Anna Mae Pictou Aquash (mikmakų vardas – Naguset Eask, g. 1945 m. kovo 27 d. – 1975 m. gruodis) – viena žymiausių ir aktyviausių Amerikos Indėnų Judėjimo narių, mikmakų indėnė, 1976 metais rasta nužudyta.

Gimė 1945 metų kovo 27 d., mažame indėnų kaimelyje Naujojoje Škotijoje (Kanada). Vaikystę praleido skurde gyvendama mažoje Mikmakų rezervacijoje, kur ir susipažino su savo tautos praeitimi bei kultūra. Vėliau lankė mokyklą, kurioje pamatė kasdieninę diskriminaciją ir rasizmą, dėl kurių mokslų taip ir nebaigė dauguma mikmakų.

1968 m. ji prisijungė prie judėjimų Natives Call for Equal Rights, Cultural Recognition ir Fulfillment of the Treaties, savanoriškai dirbdama Bostone (Masačiūsetsas) indėnų tarybos valdyboje. Aktyviai kovojo prieš alkoholizmą, įprastą dalyką tarp viskuo nusivylusių indėnų.

Taryboje Anna sužinojo apie Amerikos Indėnų Judėjimo (American Indian Movement, AIM) rengiamą protestą. Naujosios Anglijos AIM nariai su nacionialiniu lyderiu Russel Means susirinko protestuoti prieš oficialią Padėkos dienos versiją, susiburdami „Mayflower II“ – laivo, atvežusio kolonistus į Ameriką, rekonstrukcijoje.

Padėkos dienos tradicija pasakoja, kad vietiniai indėnai tiesiog šiltai sutiko atvykusius kolonistus, ir visi gyveno santarvėje. Ji net neužsimena apie kolonistų atneštus užkariavimus ir žudynes.

Anna dalyvavo proteste, ir šis įvykis dalinai nulėmė tolimesnį jos darbą už indėnų teises.

Vėliau ji užsiėmė mokymo ir pagalbos darbais. Atsisakė pasiūlymo studijuoti Brandeis universitete, kad galėtų toliau dirbti su juodaodžių ir indėnų bendrijomis.

1972 metais Anna Mae dalyvavo AIM remtoje akcijoje Trail of Broken Treatie March Vašingtone, įvykyje, kuris sutraukė indėnus iš visos šalies. Pirmą kartą indėnų organizacija sutiko pasirpiešinimą vieningai. 1973 metų balandį Pictou Aquash dalyvavo renginyje netoli Pine Ridge rezervacijos, 1890 metų Wounded Knee žudynių vietoje Pietų Dakotoje. Dviejų šimtų indėnų grupė kartu su AIM susirinko atkreipti žmonių dėmesį į korumpuotą rezervacijos administraciją, vadovaujama Richard Wilson.

1974 m. persikėlė į Sent Polį (Minesota), dirbti vietiniame AIM biure. Tais pačiais metais dalyvavo Menominee katalikų vienuolyno užgrobime, indėnų proteste prieš jų federalinio indėno statuso panaikinimą. Konfliktas baigėsi taikiai, tačiau nuo tada ji buvo įtraukta į FTB sąrašus.

1975 vasarą Anna ir AIM saugumo vadas Leonard Peltier buvo pakviesti į Pine Ridge rezervaciją padėti organizuoti Lakotos tradicionalistų ir AIM rėmėjų saugumą. Jie buvo užpulti laikinojo Wilson’o policijos būrio. 1975 m. birželio 26 dieną įvyko kova, žuvo du agentai ir jaunas indėnas. AIM nariai išsibarstė, slapstydamiesi nuo FTB persekiojimo. Peltier vėliau buvo sugautas ir nuteistas už dviejų FTB agentų žmogžudystę.

1975 rugsėjį Anna kartu su keliais kitais indėnais buvo areštuota per reidą į Rosebud’o rezervaciją Pietų Dakotoje, tačiau pabėgo ir slapstėsi.

Lapkritį buvo areštuota dar sykį. Ji buvo perduota į Pietų Dakotą su antrankiais, apkaltinta už reidą į Rosebudą, taip pat už ginklų laikymą ir transportavimą. Paleista už užstatą, vėl pabėgo.

1976 metų vasarą Anna Mae kūnas buvo rastas Lakotos fermerio ir nugabentas į Pine Ridge rezervacijos viešąją gydymo įstaigą autopsijai. Nustatyta mirtis nuo išsekimo. Jos rankos buvo amputuotos ir nusiųstos identifikacijai FTB tarybai Vašingtone. Apie tai sužinojusi jos šeima su AIM pagalba išsikovojo, kad būtų atlikta antra autopsija, kurios metu kovo 11 d. Anna Mae kaukolėje rasta 32 kalibro revolverio kulka. Jos mirtis oficialiai paskelbta žmogžudyste. Anna buvo perlaidota pagal tradicines indėnų apeigas.

Jos mirties aplinkybės ir kaltininkai neatskleisti iki šiol.

 Nuorodos 
 biografija (ang.)
 Justice for Anna Mae and Ray

Mae